Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
20 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -8.85 จุด (-0.55%) ปิดภาคเช้าที่ 1,591.63 จุด ด้วยมูลค่าการซื้อขาย 29,491.76 ล้านบาท
Most Positive Impact: AWC (+0.45 จุด), CPALL (+0.42 จุด), GULF (+0.4 จุด)
Most Negative Impact: SCB (-4.32 จุด), KBANK (-1.35 จุด), IVL (-0.66 จุด)
ตลาดหุ้นไทยภาคเช้าปรับตัวลงโดยได้รับแรงกดดันจากกลุ่มธนาคาร หลัง SCB ประกาศงบออกมาต่ำกว่าคาดทำให้ตลาดกังวลต่อหุ้นตัวอื่นๆในกลุ่มที่จะประกาศผลประกอบการตามมา ขณะเดียวกัน Outlook ต่อกลุ่มดังกล่าวยังถูกกดดันจากการปรับลดดอกเบี้ยของธปท. และ NPL ที่คาดปรับขึ้นจากเศรษฐกิจที่ชะลอตัว
รายงานข่าวระบุ อิรักได้ระงับการผลิตน้ำมันจากแหล่งอัลอาห์ดับ (Al Ahdab) เป็นการชั่วคราว กำลังการผลิตประมาณ 70,000 บาร์เรลต่อวัน และยังมีความเสี่ยงที่แหล่งผลิตน้ำมันบัดรา (Badra ) กำลังการผลิตราว 50,000 บาร์เรลต่อวันจะถูกระงับการผลิตน้ำมันด้วยเช่นกัน จากเหตุประท้วงต่อต้านรัฐบาลที่ลุกลามขึ้นในอิรัก นอกจากนี้ทางฝั่งของลิเบียมีการปิดท่าเรือระงับการส่งออกน้ำมันส่งผลให้ลิเบียสูญเสียการผลิตน้ำมันดิบในปริมาณ 800,000 บาร์เรล/วัน เป็นปัจจัยกระตุ้นราคาน้ำมันดิบในระยะสั้น
SCB ปรับตัวลดลง -11.54% หลังกำไรสุทธิไตรมาส 4/2562 ลดลง 22% YoY และ 63% QoQ ต่ำกว่าที่เราคาดและตลาดคาดไว้ 36% และ 45% ตามลำดับ จากการตั้งสำรองที่ และ NPLs ที่สูงขึ้นมาก
แนวโน้มตลาดบ่าย
ประเมินกรอบ SET Index บ่ายนี้ที่ 1,585-1,600 จุด รอดูงบกลุ่มธนาคาร และคำวินิจฉัยของศาลรัฐธรรมนูญต่อพรรคอนาคตใหม่ ประกอบกับตลาดรอติดตาม preview ผลประกอบการกลุ่มอื่นๆ
รายงานตัวเลขเศรษฐกิจสำคัญ ได้แก่ วันจันทร์ ติดตามถ้อยแถลงของ ปธ.ธนาคารกลางยุโรป วันอังคารติดตามการประชุมธนาคารกลางญี่ปุ่น คาดคงอัตราดอกเบี้ยนโยบายที่ -0.10% วันพุธ ติดตามตัวเลขส่งออก และนำเข้าของไทยเดือน ธ.ค. คาด -1.5% YoY และ -1.7% YoY ตามลำดับ รวมถึงตัวเลขดุลการค้าซึ่งคาดว่าจะเกินดุล 850 ล้านเหรียญสหรัฐฯ เพิ่มขึ้น 55% YoY ขณะที่สหรัฐฯจะรายงานตัวเลขยอดขายบ้านมือสอง 5.43 ล้านหลัง (+1.5% MoM) วันพฤหัสฯ ติดตามการประชุม ECB คาดคงอัตราดอกเบี้ยนโยบายที่ -0.50% รวมถึงปริมาณสำรองน้ำมันดิบของสหรัฐฯ วันศุกร์ ติดตามตัวเลขดัชนี PMI คาดการณ์เดือน ม.ค. ของเยอรมัน คาด 44.5 จุด (+1.8% MoM)
หุ้นแนะนำ PTTEP